Rīkojuma projekts 22-TA-529
Izdrukāts 30.07.2026. 00.07 - 1.0.VK Redakcija
Rīkojuma projekts 22-TA-529
Izdrukāts 30.07.2026. 00.07 - 1.0.VK Redakcija
Ministru kabineta rīkojums Nr. 234
Rīgā 2022. gada 5. aprīlī (prot. Nr. 19 6. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Piešķirt Finanšu ministrijai (Valsts ieņēmumu dienestam) no valsts budžeta programmas 02.00.00 "Līdzekļi neparedzētiem gadījumiem" finansējumu, kas nepārsniedz 357 740 euro, tai skaitā:
· 1.1. 227 551 euro, lai segtu izdevumus, kas saistīti ar piemaksu Valsts ieņēmumu dienesta Muitas pārvaldes un Nodokļu un muitas policijas pārvaldes amatpersonām ar speciālajām dienesta pakāpēm par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un seku novēršanu laikposmā no 2022. gada 1. janvāra līdz 2022. gada 31. janvārim atbilstoši faktiski nostrādātajām darba stundām tiešā un uzskaitāmi pierādāmā saskarē ar Covid-19 inficētām vai iespējami inficētām personām;
· 1.2. 96 322 euro, lai nodrošinātu samaksu par virsstundu darbu atbilstoši faktiskajam virsstundu apjomam laikposmā no 2021. gada 1. decembra līdz 2022. gada 31. janvārim Valsts ieņēmumu dienesta nodarbinātajiem, kuri nodrošina atbalsta izmaksu Covid-19 krīzes skartajiem uzņēmumiem;
· 1.3. 164 euro, lai izmaksātu nodokļu maksātājam tā kļūdaini atmaksāto dīkstāves atbalstu 2021. gadā, kā arī novirzītu vienotajā nodokļu kontā nodokļu maksātāja kļūdaini veikto maksājumu 2021. gadā;
· 1.4. 33 703 euro, lai segtu izdevumus, kas saistīti ar izmaiņām Valsts ieņēmumu dienesta informācijas sistēmās Covid-19 krīzes atbalsta pasākumu izmaksas nodrošināšanai.
· 2. Pieprasījumu par šā rīkojuma 1.4. apakšpunktā minēto līdzekļu piešķiršanu iesniegt atbilstoši faktiski nepieciešamajam apmēram.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

